google/wiki40b huggingface dataset:
Hyles

Utseende

Middelsstore til ganske store, kompakte, mer eller mindre brunlige svermere. Hodet er forholdsvis stort, antennene korte til middels lange og hvite eller lysbrune. Thorax har vanligvis hvithårede sidestriper. De fire første bakkroppsleddene er hvite på sidene, med to svarte tverrflekker eller - bånd. Forvingen er lysbrun eller -grå, vanligvis med en markert lengdestripe som ender i vingespissen. Bakvingen er gjerne rosa i alle fall i midten. Larvene er slanke, fargen kan variere mye, men de fleste har ett eller to par runde flekker på hvert kroppsledd. De artene som lever på giftige planter (for eksempel vortemelk-arter) har gjerne skarpe varselfarger som signaliserer at de er giftige. Hos noen mangler piggen på det bakerste kroppsleddet som de aller fleste svermer-larver har.

Levevis

I alle fall noen av artene, som hvitribbet mauresvermer, kan foreta lange vandringer. Larvene lever på urter eller slyngplanter fra mange ulike familier. De voksne sommerfuglene besøker gjerne blomster i skumringen, da de henger på svirrende vinger foran blomstene.

Utbredelse

Medlemmer av denne vandresterke slekten kan påtreffes i alle verdensdeler bortsett fra Antarktis. I Norge forekommer mauresvermer (Hyles gallii) regelmessig og ikke sjelden, men det er noe uvisst om arten har faste bestander her eller er å regne som en immigrant. Den sterkt vandrende arten hvitribbet mauresvermer (Hyles livornica) er funnet én gang i Norge.
Erxian

Erxian (二弦; pinyin: èrxián, «tostrenger») er et tostrengers kinesisk strykeinstrument. Det benyttes i folkemusikk fra Kanton, Chaozhou og i Nanguan-musikk fra Fujian. I den gamle musikkinstrumentkategoriseringen Bayin («åtte klanger») tilhører det kategorien silke.
Beverage Academy

Beverage Academy er en europeisk drikkevareskole som ble startet i Norge i 2008. Skolens utdanninger er tilrettelagt for yrker innen import, salg, servering og produksjon av alkoholholdig drikke samt kaffe. Skolen het tidligere Norsk Vinfagskole, og var Norges første vinutdanning som kunne tilby en årsenhet vinstudier.
Skolen tilbyr i dag utdanning innenfor fagene vin (sommelier), øl (ølkelner), brennevin (bartender) og kaffe (barista og kaffekelner). Skolens sommelierutdanning ble godkjent av NOKUT og Statens lånekasse for utdanning i 2010. Studietilbudets offisielle navn er «Fagutdanning – Vin og Brennevin», og omfanget er en halv årsenhet. Skolens kaffeutdanning drives i samarbeid med Norsk kaffeinformasjon.
Beverage Academy tilbyr også utdanning i Danmark.
Marianne Storberg

Personlig liv

Marianne Storberg er vokst opp i Asker. Hun har studert litteratur og historie. I årene 2002-2012 bodde Storberg i henholdsvis Bangkok, Thailand og Washington DC, USA. Storberg er gift og har fire barn. Siden 2012 har hun bodd på Høvik.
Kuijtenous

Levevis

Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.

Utbredelse

Slekten er utbredt på Madagaskar og Komorene.
NM i svømming langbane 1987

NM i svømming langbane 1987 ble arrangert i Oslo 16.-19. juli 1987.
Bureising

Bureising vil si å rydde en ny gård ved nydyrking og oppføring av bolig og driftsbygninger på et sted hvor det ikke har vært dyrket jord før. En person som driver eller har drevet med bureising blir kalt en bureiser. Om en bureiser har utvandret til et annet land, blir han eller hun gjerne kalt en nybygger. I Norge arbeidet organisasjonen Ny Jord for bureising på udyrket jord ved å kjøpe opp dyrkingsfelt, og gi økonomiske tilskudd til bureisere på særlige vilkår. Til midten av 1930-årene hadde organisasjonen gitt tilskudd til mer enn 10 000 bureisingsbruk, og det hadde blitt dyrket opp over 180 000 dekar jord. Nordland, Troms og Hedmark var fylkene med flest bureisingsbruk. Et mål med bureising kan være å motvirke utflytting og utvandring. I tillegg kan støtte til bureising føre til at flere flytter til et område.
Project MUSE

Project MUSE er en nettbasert database for akademiske tidsskrifter som ble etablert i 1993 av Todd Kelley og Susan Lewis. Prosjektet er utviklet av Johns Hopkins University Press og Milton S. Eisenhower Library. Den gir tilgang til over 500 tidsskrifter.
Pink Floyds liveopptredener

Album fra turneen

Ingen

Videoer/filmer fra turneen

Ingen

Pompeii '71

I 1971 holdt Pink Floyd en konsert i ruinene i et av de gamle mesterverkene i det gamle Pompeii, amfiteateret. Det er blitt utgitt en video fra konserten, på VHS (videokassett) og DVD (videoplate) ved navn Pink Floyd Live at Pompeii. Albumet inneholder også deler av innekonserter i Paris-studioene.

Album fra turneen

Ingen

Album fra turneen

Ingen

Videoer fra turneen

Ingen
Pseudaeolesthes

Utseende

Ganske store, avlange, fløyelsaktig brune trebukker. Antennene er omtrent så lange som kroppen, nokså slanke. Pronotum er tydelig smalere enn dekkvingene, avrundet firkantet, litt smalere foran. Dekkvingene er nesten jevnbrede, med tegninger av lysere og mørkere fløyelsaktige felter. Beina er forholdsvis lange.

Levevis

Larvene lever i ved.

Utbredelse

Slekten er utbredt i Sørøst-Asia (Kina, Japan, Laos, Vietnam, Vest-Malaysia og Taiwan).
Terminkontrakt

En terminkontrakt (også kjent som futureskontrakt) er en bindende kontrakt mellom to parter om å kjøpe/selge en bestemt vare ved en fastsatt leveringsdato i fremtiden. Per definisjon kan dette ligne på en opsjon, men med en opsjon har man en rett og ikke en plikt til å utøve opsjonen. I likhet med opsjoner blir de færreste av disse kontraktene innløst, og de blir som regel likvidert før utløpsdatoen.
Markedet for terminkontrakter oppsto i sin tid for bønder som søkte en måte å sikre seg en god pris for avlingen sin ved fare for prisfall før leveringsdato.

Eksempel

Hvis spotmarkedet (som er prisen man får hvis man selger nå) tilbyr 100 kr for 100 l melk i dag, men en bonde er redd for at prisen vil halveres i løpet av 2 måneder (når han er klar til å levere melken), kan bonden velge å selge en terminkontrakt for 100 l melk til 100 kr.
Hvis bonden var korrekt i sin spådom av prisutviklingen og markedet tilbyr 50 kr for 100 l melk om 2 måneder, likviderer han kontrakten før utløpsdato og innkasserer 50 kr i gevinst. Verdien på terminkontrakten følger altså markedsprisen, som nå er 50 kr.
Siden de fleste terminkontrakter blir likvidert før utløpsdato, betyr det at bøndene selger produktene sine på markedet som vanlig, men de kan beskytte seg mot prisfall ved å selge en kontrakt tilsvarende den verdien de skal selge av varen i fremtiden. Gevinsten fra terminkontrakten nøytraliserer pristapet i markedet. Skal man være nøyaktig, så må man betale kurtasje (provisjon  til mellommann) for kjøp og salg av hver enkelt kontrakt, men for enkelhetens skyld tar vi ikke med dette i beregningen.
I et motsatt scenario kan man oppleve at prisen for 100 l melk gikk opp til 150 kr. Bonden tapte da 50 kr i terminkontrakten, men siden han får solgt sine 100 l melk for 150 kr, sitter han igjen med en reell pris på 100 kr per liter melk.

Markedet for terminkontrakter

I dag har terminkontraktmarkedet eksplodert, og det er ikke lenger bare råvarer det spekuleres i, men alle slags finansielle derivater: valuta, obligasjoner, aksjeindekser, osv. Terminkontraktmarkedet har fastsatte antall for hver enkelt vare per kontrakt.
En av de mest handlede kontraktene i dag er «miniutgaven» av S&P500-indeksen, E-mini S&P 500. I denne arenaen møtes de dyktigste traderne og investorene fra hele verden for å uttrykke sin mening om det amerikanske aksjemarkedet. Investorer som eier aksjer representert av S&P500-indeksen og som er redde for prisfall, men ikke ønsker å kvitte seg med aksjene sine, kan selge en tilsvarende andel av S&P500-terminkontrakter for å sikre seg mot prisfall.
Det må understrekes at i motsetning til aksjemarkedet (hvor verdier skapes), så er terminkontraktmarkedet et rent nullsumspill. Enkelt forklart kan man ikke tjene penger uten at motparten av kontrakten taper penger. Tjener man penger på prisoppgang, kommer gevinsten direkte fra kontoen til motparten som spekulerte i prisnedgang.
Fylkesvei 4140

Fylkesvei 4140 går på Fjellså i Flekkefjord kommune. Veien er 1,2 km lang.
Frem til 2019 hadde veien betegnelsen Fylkesvei 905.
Tau

Tau (tauverk) lages av naturfiber, kunstfiber eller metalltråd og har opptil 250mm diameter. Tauverk med grovere dimensjoner til fortøyning kalles trosser.
Den tredje mann (bok)

Den tredje mann er en biografi utgitt 1997 om den norske polfareren Hjalmar Johansen og skrevet av Ragnar Kvam jr. Boken fikk gode anmeldelser og ble roset for å ha gitt et mer nyansert bilde av norsk polarhistorie og nasjonalikonene Fridtjof Nansen og Roald Amundsen.
VM i bandy 1961

Bandy-VM 1961 ble arrangert i Norge mellom 22. og 26. februar. Det var det andre verdensmesterskapet i bandy. Fire lag deltok og det ble spilt en enkeltserie der alle lagene møttes en gang. Sovjetunionen vant turneringen og ble verdensmestre for andre gang. Kampene ble spilt i Drammen, på Herøya, i Mjøndalen, i Oslo og på Stabekk.
Yan Zhengqing

Yan Zhenqing (forenklet kinesisk: 颜真卿, tradisjonell kinesisk: 颜真卿; pinyin: Yan Zhēnqīng, Wade-Giles: Yen Chench'ing, født i 709 i Wannian i provinsen Jiangxi i Kina, død i 785) var en ledende kinesisk kalligraf og en guvernør på Tang-dynastiets tid. 
Hans kunstneriske prestasjon i kinesisk kalligrafi regnes som mesterlig gjennom hele historien, og hans skriftstil, Yan, blir ofte etterlignet.
Sondre Solberg

Sondre L. Solberg er en norsk svømmetrener og var Terrie Millers personlige trener fra 1993–2002 og Alexander Dale Oens personlige trener fra 2010–2012.
Solberg var landslagssjef for det norske svømmelandslaget i perioden 1999–2001. Han var dessuten trener for det samme landslaget 1996–1999 samt for diverse landslagsoppgaver i perioden 2004–2009. Solberg har vært akkreditert trener ved en rekke EM, VM og ett OL (1996). Han har siden 2001 vært hovedtrener for Bærumsvømmerne, hvor han for tiden er sportssjef/trener for elitegruppa.
Rajamitrabhornordenen

Rajamitrabhornordenen (thai: เครื่องราชอิสริยาภรณ์อันเป็นมงคลยิ่งราชมิตราภรณ์) er en thailandsk orden innstiftet 11. juni 1962 av Bhumibol Adulyadej, kong Rama IX.
 Navnet betyr «ordenen for kongens venner». I tillegg til at monarken selv og dronningen bærer ordenen, tildeles den utelukkende utenlandske kongelige og statsoverhoder.  Rajamitrabhornordenen rangerer foran alle andre thailandske ordener.

Inndeling

Rajamitrabhornordenen har én klasse.

Insignier

Ordenstegnet for Rajamitrabhornordenen består av en stjerne av seksten stråler, vekselvis i gull og sølv.  Midtmedaljongen er i blå emalje og har en sudarshana chakra, et sirkelrundt våpen som er kongehusets merke, og en trefork av typen trishula i midten. Reversen har Bhumibol Adulyadejs monogram. Ordenstegnet er opphengt i ordenskjedet og ordensbåndet i et ledd utformet som en heraldisk versjon av den store seierskronen, en av de thailandske kronregaliene. 
Ordenskjedet har ordenstegnet med kronen opphengt i et rødt midtledd hvorpå er plassert initialer dannet av diamanter. Ordensstjernen er en større versjon av ordenstegnet, men har Narayana og Garuda i midtmedaljongen og er uten kronen på toppen. 
Ordensbåndet er gult, med smale, blåkantede, hvite striper ved kantene.

Norske innehavere

Kong Olav av Norge mottok Rajamitrabhornordenen.
Pandoras Jukebox

Pandoras Jukebox er et norsk musikkmagasin som gikk på NRK Radio fra 1984 til 1997. Programmet spilte mye aktuell pop og rock, men gav også plass til andre rytmiske musikksjangre. Programmet gikk på P2,  og ble opprinnelig sendt mellom kl 10:00 og 12:00 på lørdager. Fra 1994 ble sendetidspunktet lagt til ettermiddager og lengden nedkortet til en time. Programmet ble ledet av Sigbjørn Nedland.
I forbindelse med omlegging til tre kanaler i 1993 ble programmet tatt av lufta, men kom tilbake på sendeplanen året etterpå, men da i en kortere utgave.
Første sending gikk 5. mai 1984.
Med alle midler (1958)

Handling

Den meksikanske politimannen Mike Vargas (Charlton Heston) er på bryllupsreise med sin nye brud, Susan (Janet Leigh), når han sier ja til å etterforske en bombeeksplosjon. Som et resultat av dette pådrar han seg vreden til den lokale politisjefen og korrupte bøllen Hank Quinlan (Orson Welles). Vargas mistenker at Quinlan har plantet beviser for å få alle de han tidligere har arrestert dømt, og han har ingen planer om å la den mistenkte i denne saken lide samme skjebne.
Terje Wanberg

Bokklubben Nova

Bøkene i forlaget var tilgjengelig i abonnement gjennom Bokklubben Nova, som også tilbød importerte bøker og bøker fra andre forlag.
Bankplassregisteret

Bankplassregisteret er et register over norske banker og utenlandske banker med filialer i Norge. Registeret har opplysninger om bankenes navn, organisasjonsnummer, bankregisternummer, ekspedisjonssteder og Swift-koder. Registeret gis ut i bokform og som regneark.
Bendik Hofseth

Karriere

I Oslo var han med i bandene Chipahua og The Heavy Gentlemen sammen med Knut Reiersrud.
Han utdannet seg deretter i USA, der han også arbeidet i flere år som arvtaker til Michael Brecker i bandet Steps Ahead (1987–92), og med sin egen pop-debut IX der han både sang, spilte saksofon, keyboards og programmerte (Columbia, 1991). Dette ble etterfulgt av albumet Amuse Yourself (1993) med sitt eget B.H. Band. Hofseth skrev også bestillingsverket Q for Vossajazz i 1991.
Verket Metamorfoser ble fremført på Vossajazz 1994 med musikerne Mike Mainieri på vibrafon (fra Steps Ahead), Eivind Aarset på gitar, Anders Jormin på bass, Talvin Singh på tabla og Jon Christensen på trommer. Verket ble utgitt på CD året etter (Verve, 1995). Etter søksmål fra IKEA ble hans Planets, rivers and ... IKEA (utgitt på eget selskap, 1996) trukket tilbake fra markedet. Albumet gav ham uansett NOPA-prisen for Årets verk i 1996.  
I kvartett med Jormin, samt Django Bates på piano og Audun Kleive på trommer utkom Colours (Verve, 1997). Norske tekster ble fremført på Smilets historie (Universal, 1999), der Hofseth igjen synger. Enda et album med norske tekster ble lansert Itaka (Grappa, 2005). Nyeste album er XI (Grappa, 2009) hvor han oppsummerer tidligere soloalbum med nye instrumentalversjoner av utvalgte låter.
Ellers har han medvirket på et ti-tall utgivelser med norske musikere som Arild Andersen, Helge Iberg og Ingeborg Hungnes, Bjørn Eidsvåg, Jacob Young, Øystein Sevåg, Jan Eggum, Kenneth Sivertsen, Anne Karin Kaasa, Ketil Bjørnstad, Jan Bang og Bertine Zetlitz. Hofseth har også laget musikk til filmene Farlig Farvann (1992), Veranda før en tenor (1994), Oppfinnelser med Kristiansand Kammerorkester (1999) samt Sex, håp og kjærlighet (2005). Han etablerte en festival for kammermusikk i Fredrikstad. Som plateprodusent har han arbeidet for Kenneth Sivertsen og Jan Eggum.
Lille Gråkallen leir

Lille Gråkallen leir ligger på toppen av Gråkallen i Trondheim. Leiren tilhører idag Luftforsvaret som en del av INI Operasjoner Radar Gråkallen, med tilhørighet til Mågerø varslingsstasjon. og Heimevernet. Leiren huser for tiden Heimevernsungdommen og brukes av HV12 til øvingsområde.
Leiren tilhørte Teleskvadronen i Luftforsvaret som en overvåkningsstasjon for Midt-Norge. Leiren ble bygd på 50-tallet med hensikt å overvåke midt-norsk luftrom. Vinteren 1954/55 foregikk sluttmonteringen av overvåkingssytemet på leiren. Leiren var utstyrt med det daværende topp moderne Kogv-systemet. Frem til 30. april 2002 var Lille Gråkallen operativ som Luftforsvarets kontroll- og varslingsstajson Gråkallen. I 2003 ble leiren nedlagt og Heimevernet tok over. Leiren er fremdeles en del av Forsvaret og brukes dels av Heimevernet for øvingsoppdrag og dels av HV-Ungdommen.
Afu av Pemdje

Afu av Pemdje var en kristen eremittmunk som levde i Egypt omkring år 400. Fra å ha vært eremitt ble han senere biskop i Pemdje (Oxyrhynchos) i Mellom-Egypt.
Historien om Afu er kjent fra skriftet Den velsignede Afu av Pemdjes liv (eller Apa Afus liv), som opprinnelig ble forfattet på 400- eller 500-tallet, og som er kjent fra en kodeks fra 600-tallet, hvor det står sammen med tekstene Johannes døperens martyrium, Psvedo-Proklus' Om Johannes døperen og Herais martyrium. Manuskriptet ble funnet i Thinis i Øvre Egypt, og finnes i dag i Museo Egizio i Torino; det ble publisert av Francesco Rossi i 1885. Teksten ble trolig lest i kirkene på Afus minnedag, den 21. i måneden thoout.
Skriftet er en viktig kilde til kunnskap om den teologiske striden i 399 da erkebiskopen av Alexandria Theophilus i et påskebrev til menighetene angrep det synet at Gud kunne ha en kropp og en menneskelig form. Theophilus møtte imidlertid motstand for sitt syn, og foretok en helomvending: mens han tidligere hadde ment at Gud ikke kunne ha kroppslig form, gikk han nå til angrep på sine tidligere meningsfeller. Andre kilder hevder at Theophilus ble oppsøkt av rasende munker, og at det oppsto lynsjestemning, men i Afus biografi fremstilles det som om Afu alene overtaler Theophilus i en fredelig dialog med teologiske argumenter.
Teksten om ham er oversatt til norsk i antologien Koptiske skrifter, 2012.
Glassalen

Glassalen er en konsert- og teatersal i Tivoli (København) med 957 sitteplasser.
Opprinnelig sto her en konsertsal fra 1843. Tyve år senere ble den utvidet til den karakteristiske åttekantede formen den har i dag. I 1899 tilkom et spisst tårn med glasskuppel, og salen fikk dermed sitt navn. Fra 1902 ble den brukt til teater, revy m.m.
Under okkupasjonsmaktens terror i 1944, kjent som schalburgtagen, brant bygningen ned. I 1946 gjenoppførte arkitekten Poul Henningsen salen i den gamle stilen, og frem til 1955 ble Glassalen brukt som erstatning for den konsertsalen som også ble ødelagt i 1944. I dag brukes den blant annet til revyer, gjestespill og om vinteren også til London Toast Theatres tradisjonelle «Crazy Christmas Cabaret». Salen ble renovert i 1998.
Kjente personer som har opptrått i Glassalen er blant andre: Louis Armstrong, Marlene Dietrich og Mills Brothers.
Knoppurtstengelvikler

Utseende

En middelsstor(vingespenn 14-18 millimeter), gråbrun vikler. Arten er et medlem av en gruppe svært like arter, ofte er det nødvendig å dissekere ut kjønnsorganene for å bestemme artene med sikkerhet. Særlig ligner den på tistelstengelvikler (Epiblema scutulana) som den først ganske nylig er blitt skilt ut fra. Den er i gjennomsnitt litt mindre enn tistelstengelvikleren og gjerne noe mørkere på farge. Forvingen har en lys flekk ved bakkanten, denne fortsetter gjerne framover i vingen som et gråaktig tverrbånd. Det er også en rund, lys flekk ved bakhjørnet og flere hvite flekker ved framkanten med en brun stripe i midten. Bakvingen er brun, blekere ved roten.

Levevis

Larven utvikler seg i stengler og røtter på tistler og knoppurt (Centaurea spp.). De voksne viklerne flyr i mai-juni.

Utbredelse

Arten er utbredt i Mellom- og Nord-Europa, sørligst i Romania. I Norge er den funnet på Østlandet og i Møre og Romsdal.
Mødrehjem

Mødrehjem, også kalt fødehjem, er en fellesbetegnelse for ulike typer botilbud der gravide og mødre med nyfødte barn gis opphold. De første «hjemmene for ugifte mødre» skal ha blitt opprettet av Frelsesarmeen i 1886. I flere land er det egne sykehus for fødende, på engelsk kalt maternity hospitals.

Mødrehjem i Norge

De første hjemmene ble etablert i Norge i siste halvdel av 1800-tallet som tilfluktsinstitusjoner for enslige mødre i tiden før og etter nedkomsten. Mødrehjem er i Norge definert som et hjelpetiltak etter lov om barneverntjenester. Et opphold ved et mødrehjem vil som regel være i regi av barnevernet. Formålet med et opphold ved et mødrehjem er å bistå foreldre til å bli i stand til å ivareta den daglige omsorgen for barna sine selv.
De fleste mødrehjem i dag er organisert slik at hele familien kan flytte inn, det vil si mor, far, barnet og eventuelt eldre søsken. Også at enslige mødre og fedre kan ha opphold ved mødrehjem sammen med barna sine. I løpet av de siste årene har vel de fleste mødrehjem skiftet navn til familiesenter.
Selv om driften ved mødrehjemmene er underlagt barnevernet, er mange familiesentre i privat eie, drevet av private stiftelser og eller organisasjoner, eksempelvis Rachel Grepp Heimen Familiesenter i Oslo, et av Norges eldste mødrehjem.
Konak (Hakkari)

Konak (tidligere Qodchanis eller Karakuş, også Qudshanes, Qudshanis, Kochanes eller Koçanis) er en landsby i kommunen Hakkâri i provinsen av samme navn i Tyrkia. Konak ligger om lag 20 km nordøstlig for provinshovedstaden Hakkâri. Konak hadde i desember 2009 et folketall på 38 innbyggere. Til første verdenskrig var den hovedsakelig befolket av kristne assyrere.

Kirkehistorie

Fra slutten av 1600-tallet til den kristne eksodus i 1915 residerte på dette vanskelig tilgjengelige sted den fra Roma uavhengige katholikos-patriark for den østsyriske «Østens Kirke», nærmere bestemt av den yngre linje («fjellenes patriarkat»). Hans embedsnavn er lød «Mar Shimun». Fra  Qudshanis stammer Shimun XXI, Shimun XXII og Shimun XXIII. 
Kirken Mar Shalita i Qudshanis var foruten stedet for katholikoienes pontifikalgudstjenester også deres gravkirke frem til og med Shimun XX (død 1903).
For vestlige besøkende var patriarketets boksamling i utgangspunktet en skuffelse - her var det bare 60 bøker. Men det viste å inneholde et verk av største betydning: Den eneste bevarte kopi (1100-tallet.) av Liber Heraclidis av Nestorius. Selve manuskriptet (O) synes imidlertid senere å ha gått tapt. Forsvunnet er også en kopi (U) gjort i  Qudshanis i 1889 av presten Oshaᶜna Sarau (død 1915) for en amerikaner i Urmia (John H. Shedd, død 1895). Men denne hadde da allerede blitt kopiert fire ganger ved århundreskiftet 19./20. århundre, og disse kopiene har funnet veien til vestlige biblioteker - blant annet én som havnet hos Heinrich Goussen og senere kom til Strasbourg (MS. 4119). En annen avskrift av O, anskaffet av Paul Bedjan, er også gått tapt. 
Til biblioteket hørte også et eksemplar av «Historien om Mar Yahballaha III og Rabban Bar Sauma».
Ene egenhendig håndsskrift (Begravelsesrituale, fra 1765) av katholikos-patriarken Shimun XV (1740–1780) befinner seg nå i St. Petersburg.
Wolfmother (album)

Wolfmother er debutalbumet til den australske trioen Wolfmother. Det ble kåret til årets album i avisen Aftenposten i 2006.

Sporliste

Alle spor er skrevet av Andrew Stockdale, Chris Ross, og Myles Heskett.
Parepectasoides

Utseende

En middelsstor, lang og tynn, sylindrisk, matt brun trebukk. Antennene er noe kortere enn kroppen. Pronotum er sylindrisk med tre smale, blanke lengdestriper. Dekkvingene er jevnbrede med to lave lengderibber, tvert avskåret bakerst.

Levevis

Disse billene har larver som lever i død ved.

Utbredelse

Arten er utbredt i Bolivia og det østlige Brasil.
Akkresjonsskive

En akkresjonsskive er en struktur dannet av diffuse materialer i banebevegelse rundt et sentralt himmellegeme – typisk en stjerne. Gravitasjonen forårsaker at materialet i skiven går i spiral innover mot det sentrale legemet og gravitasjonskreftene komprimerer materialet og forårsaker utslipp av elektromagnetisk stråling. Strålingens frekvensområde avhenger av det sentrale legemet; akkresjonsskivene til unge stjerner og protostjerner sender ut stråling det infrarøde spektret, mens skiver rundt nøytronstjerner og sorte hull sender ut stråling i røntgenspekteret.
Erik Snedsbøl

Bakgrunn

Erik Snedsbøl er oppvokst i Edinburgh i Skottland, deretter Oslo og Nord-Østerdal i Norge. Han er sønn av den norske sivilingeniøren Ola Erik Snedsbøl og den svenske moren G.M.A. Snedsbøl. Hans familie på farsiden var en viking ved navn Snerrir fra Island som bosatte seg i Telemark. Erik Snedsbøl er utdannet ved bl.a Det Kgl. Danske Kunstakademi i København, Kunsthøgskolen i Bergen, Escuela Superior de Bellas Artes de la Nacion i Buenos Aires, Blackheath School of Art and Design i London og studier i New York.
Kolsås Cricket Club

Kolsås Cricket Club (stiftet i 2005) er en cricketklubb fra Kolsås og Rykkinn i Bærum, som spiller i eliteserien i cricket for menn 2013.